Document ID: /roh_data/filtered/fineweb-2-filterrobots_roh.jsonl.gz/44266

Oriundamain avess la cursa gì da cumenzar a las 13:00. Curt avant il cumenzament dal super-G ha la tschajera dentant chattà la via sin la pista a Cortina d'Ampezzo. L'emprim han ils organisaturs anc empruvà da spustar la partenza plinengiu. Cunquai che la tschajera è dentant vegnida pli grossa n'èsi er betg stà pussaivel da manar atras la cursa davent da la partenza da reserva.
Il super-G vegn prendì suenter gievgia. Uschia stattan lura duas cursas sin il program: Sper il super-G da las dunnas era anc il super-G dals umens. Las duas cumbinaziuns spustadas vegnan omaduas manadas atras proxim glindesdi.
Las Svizras che fissan stadas en acziun en il super-G
- 2 Priska Nufer
- 7 Lara Gut-Behrami
- 9 Corinne Suter
- 16 Michelle Gisin